לורן היל

לורן נואל היל (באנגלית: Lauryn Noel Hill; ‏נולדה ב־26 במאי 1975) היא זמרת ומפיקת מוזיקת סול, ראפ והיפ-הופ אמריקאית, הפעילה החל משנות התשעים. לורן היל נולדה בניו ג'רזי. היא למדה בתיכון קולומביה, שם היא פגשה את וייקליף ז'אן ופראז מישל. יחד, בשנת 1988, הם הקימו את להקת הפוג'יז. בשנת 1993 התקבלה היל לאוניברסיטת קולומביה ובמקביל החלה לפתח קריירת משחק. היא שיחקה באותה שנה בסרטו של סטיבן סודרברג "מלך הגבעה" בתפקיד קטן ובסרט הקומי-מוזיקלי "הנזירות בלוז 2", יחד עם וופי גולדברג, ובו הציגה את יכולות הזמרה שלה. בעקבות ההצלחה היחסית של האלבום "Blunted on Reality" היא פרשה מהלימודים. היל שיחקה בעוד מספר סרטים, אבל ב-1996 יצא האלבום "The Score" של הפוג'יז (עם השיר Ready or Not), שמכר מיליוני עותקים ברחבי העולם, והיא חזרה להתמקד במוזיקה. בשנת 1998 גילמה את לסלי בסרט הדרמה העצמאי "מסעדה" בכיכובו של אדריאן ברודי. בשנת 1996 זכתה היל בפרס על פעילות חברתית, שכללה הפקת קונצרט ראפ למען קידום הרישום להצבעה בבחירות בארצות הברית והקמת ארגון בשם "The Refugee Project", שמטרתו לעזור לנוער בסיכון ולתמוך מבחינה כלכלית בפרויקטים בקניה ואוגנדה. ב-1998 היל פרסמה את האלבום "The Miseducation of Lauryn Hill", שזכה לתשבחות המבקרים והצליח מסחרית, עם מכירות של 18 מיליון עותקים ברחבי העולם. בטקס פרסי גראמי זכה האלבום ב-5 פרסים, ביניהם אלבום השנה, פריצת השנה ואלבום ה-R&B של השנה. עוד בשנה זו, השתתפה היל כשחקנית בסרט הדרמה העצמאי "מסעדה" בכיכובו של אדריאן ברודי. ב-2002 ערכה היל הופעה ב-MTV שהפתיעה את מעריציה, כאשר לבשה בגדים צנועים ושרה שירים שקטים וחדשים, בלי להקה. ההופעה הוקלטה ויצאה כאלבום בסדרת MTV Unplugged, שקיבל ביקורות טובות על הכיוון החדש שאליו פנתה היל, אבל גם ביקורות שליליות. בשנים 2007–2004 התאחדו הפוג'יז והחלו להופיע ביחד ולהקליט שירים חדשים. אלבום חדש של הלהקה היה אמור לצאת, אך בסוף הפרויקט נגנז. ב-2015 ביטלה את הופעתה בישראל בעקבות לחצים מצד פעילי BDS וגורמים נוספים התומכים בחרם על ישראל כגון רוג'ר ווטרס. בהודעה ציינה היל שביקשה להופיע בנוסף ברמאללה, אך נתקלה בקשיים בארגון הופעה שם, ולכן על מנת למנוע "הדרה הן מהצד הפלסטיני והן מהצד הישראלי", ביטלה את הופעתה בישראל. באוקטובר 2024 היל נתבעה על ידי חבר הפוג'יז פרס מישל בטענה שהיא הונתה אותו בנוגע לסיבוב ההופעות של הלהקה בשנת 2023. מישל טוען שהיל ניצלה את מצבו המשפטי הנואש כדי לגרום לו להסכים לסיבוב הופעות ששילם לה יותר מהשותפים האחרים בלהקה. היל מואשמת ב"ניהול גרוע" שגרם גם לביטול מפתיע של סיבוב ההופעות של 2024, שהיה אמור להתחיל באוגוסט. עורכי הדין של מישל טוענים כי היל ניהלה בצורה לקויה את הסכם סיבוב ההופעות של 2024, ובגלל העיכוב בסגירת ההסכם עם חברת Live Nation, מכירות הכרטיסים לסיבוב ההופעות היו נמוכות. היל הכחישה את טענות מישל וטענה כי סייעה לו לקבל מקדמה של 3 מיליון דולר כדי לשלם את הוצאותיו המשפטיות. מדיה וקבצים בנושא לורן היל בוויקישיתוף אתר האינטרנט הרשמי של לורן היל (באנגלית) לורן היל, ברשת החברתית פייסבוק לורן היל, ברשת החברתית אקס (טוויטר) לורן היל, ברשת החברתית אינסטגרם לורן היל, סרטונים בערוץ היוטיוב לורן היל, במסד הנתונים הקולנועיים IMDb (באנגלית) לורן היל, באתר AllMovie (באנגלית) לורן היל, באתר Rotten Tomatoes (באנגלית) לורן היל, במסד הנתונים הקולנועיים KinoPoisk (ברוסית) לורן היל, באתר אפל מיוזיק (באנגלית) לורן היל, באתר ספוטיפיי לורן היל, באתר סאונדקלאוד (באנגלית) לורן היל, באתר Last.fm (באנגלית) לורן היל, באתר AllMusic (באנגלית) לורן היל, באתר MusicBrainz (באנגלית) לורן היל, באתר דיזר לורן היל, באתר Discogs (באנגלית) לורן היל, באתר Songkick (באנגלית) לורן היל, באתר Genius לורן היל, באתר SecondHandSongs לורן היל, באתר MOOMA (בארכיון האינטרנט) לורן היל, באתר בילבורד (באנגלית) לורן היל, באתר טיידל (באנגלית) לורן היל, באתר אנציקלופדיה בריטניקה (באנגלית) רן בוקר ועמי פרידמן, הלחץ עבד: בוטלה הופעת לורן היל בארץ, באתר ynet, 4 במאי 2015 הזמרת לורן היל ביטלה את הופעתה המתוכננת בישראל, באתר מעריב אונליין, 5 במאי 2015 Bill Donahue, Lauryn Hill Hit With Lawsuit From Fugees Bandmate Pras Over Cancelled Tours: ‘Scheme of Fraud’, Billboard, ‏2024-10-01 (באנגלית אמריקאית)